Gereon Karl Goldmann

**Gereon Karl Goldmann**, opprinnelig ***Karl Heinrich Goldmann*** (1916–2003) var en tysk fransiskanerprest, veteran fra Wehrmacht og Waffen-SS fra andre verdenskrig, og en deltaker i den tyske motstandsbevegelsen mot Adolf Hitler. Han mottok senere Verdienstorden der Bundesrepublik Deutschland.
## Liv og virke
### Bakgrunn
Karl Heinrich Goldmann ble født 10. oktober 1916 i Ziegenhain i keiserdømmet Tyskland (som senere ble en del av Schwalmstadt i Hessen) som ett av syv barn av veterinæren Karl Goldmann og hans hustru Margarethe. Da Karl kom til verden, var faren soldat i Første Verdenskrig på Vestfronten.

Etter morens død i 1924 giftet Karl Goldmann seg på nytt, og familien flyttet til Köln, Han gikk der på Schiller-Gymnasium. I Köln ble Karl Heinrich Goldmann med i Bund Neudeutschland, en katolsk ungdomsforening drevet av jesuittene. Gruppen brukte tid på veldedig arbeid i byen og på landsbygda. Ofte var de involvert i brutale gatekamper mot Hitlerjugend-gjenger. Goldmann begynte på et fransiskanerseminar i oktober 1936. Han fikk ordensnavnet **Gereon**.

### Militær karriere
Goldmann ble innkalt til Wehrmacht etter å ha fullført sin seminarutdanning i filosofi. Da andre verdenskrig brøt ut, ble han overført til en Waffen SS-treningsenhet i det okkuperte Polen. Det var en kaserneleir ved navn *Regenwurmlager*. Da han ble innlemmet i Waffen-SS, nektet han, sammen med 10 andre teologer, å avlegge en ed «på tysk blods ære».

Under Frankrikefelttoget ble ved Les Islettes forfremmet til *Obersturmmann* (en lavere mannskapsgrad) for sin berging av fen rekke sårede, og ble sin enhets kommanderende. Han fikk ikke Jernkorset - han var jo medlem av fransiskanerordenen. I sine memoarer beskriver han levende den utbredte antikristendom i Waffen-SS og den brutale trakassering som ble rettet mot katolske rekrutter. Etter å ha klart seg fremragende i offiserstreningen ble Goldmann tilbudt en stilling som offiser, på betingelse av at han forlot sin tro og sitt religiøse kall. Goldmann nektet, og ble foraktet av sine overordnede. Som svar sendte han en protest direkte til SS-sjefen, Heinrich Himmler, og tidlig i 1942 ble han i unåde overført tilbake til Wehrmacht.

Han snakket åpent om sitt hat mot nazismen, og i september 1942 ble han siktet for høyforræderi. Han ble stilt for krigsrett i Kassel, men ble frikjent og unnslapp dermed dødsstraff. 

At dødsstraffen ikke ble eksekvert, skyldtes en *Hauptmann* som var luthersk pastor av yrke. Under hans tid i Waffen-SS var det kommet til en personlig samtale med *Reichsführer der SS*, Heinrich Himmler, som hadde lovet pastoren absolutt religionsfrihet frem til den endelige seier.

Gereon Karl Goldmann ble deretter overført til Østfronten. Goldmann ble snart arrestert igjen og tilbrakte vinteren 1943 i fengsel. Han ble deretter sendt til det okkuperte Frankrike og senere til Sicilia.

### Motstandsmann
På permisjon i Tyskland ble han kontaktet av Adam von Trott zu Solz, en karrierediplomat som var medlem av Kreisau-kretsen. Til Goldmanns store forferdelse identifiserte von Trott zu Solz seg som medlem av en hemmelig organisasjon dannet for å myrde Hitler og demontere Nazi-Tyskland. (Det var denne grupperingen som senere gjennomførte attentatet mot Hitler den 20. juni 1944.) 

I et bevisst forsøk på å rekruttere ham, sa von Trott zu Solz til Goldmann: *«Du kan hjelpe oss med å redde Tyskland fra dets vanære.»* Juristen informerte Goldmann om at hans frifinnelse under krigsretten var forårsaket av den tyske motstandsbevegelses innflytelse.

Goldmann svarte at han hadde avlagt soldated og ikke kunne, som kristen, gå tilbake på sitt ord. Von Trott zu Solz svarte: *«Jeg er også kristen, i likhet med de som er med meg. Vi har bedt foran [[krusifiks]]et og er blitt enige om at siden vi er kristne, kan vi ikke bryte den troskap vi skylder Gud. Vi må derfor bryte vårt ord gitt til ham som har brutt så mange avtaler og fortsatt gjør det. Om du bare visste det jeg vet, Goldmann! Det finnes ingen annen vei! Siden vi er tyskere og kristne, må vi handle, og hvis ikke snart, vil det være for sent. Tenk over det til i kveld.»*

Neste dag informerte Goldmann von Trott zu Solz at hans vilkår var akseptable. Han sluttet seg til kuppmakerne som kurér av hemmelige rapporter. Et slikt oppdrag førte ham til Roma i januar 1944. Baron Ernst von Weizsäcker, den tyske ambassadør til Vatikanet, sympatiserte med motstandsbevegelsen og arrangerte en audiens for Goldmann hos pave Pius XII. Paven ga Goldmann spesiell dispensasjon til å bli ordinert til prest uten de vanlige tre årene med teologistudier.

### Krigsfange, prest
Goldmann ble tatt til fange av den britiske hær etter slaget om Monte Cassino, og sendt til Birkhadem ved Alger i Algerie for avhør. Etter at etterforskningen var fullført, valgte han å bli sendt til et krigsfangeseminar nær Rivet.

Den 24. juni 1944 ble han ordinert til prest av den franske erkebiskopen av Alger i kirken * Notre-Dame-de-Rivet*, som fungerte som leirens kapell. 

Fra august 1944 til slutten av 1945 tjenestegjorde han som kapellan i en leir i Ksar es Souk i Marokko. I følge Goldmanns memoarer forble mange av de innsatte i Ksar es Souk overbeviste nazister, og betraktet derfor sin kapellan som en forræder. De fremsatte den falske anklagen om at skulle være en tidligere kommandant for Dachau konsentrasjonsleir, og hevdet at han hadde forsøkt å unnslippe rettsforfølgelse ved å bli prest.

### Arrestasjon
Franske myndigheter trodde på denne anklagen og arresterte Goldmann i slutten av 1945. I Meknès ble han stilt for krigsrett, av den franske hæren og dømt til døden ved henrettelsespelotong. I februar 1946, rett før den planlagte henrettelsen, gikk pave Pius XII og flere andre i forbønn på Goldmanns vegne og erklærte at anklagene var falske. Som et resultat ble Goldmanns henrettelse utsatt, og til slutt ble domfellelsen omgjort.

Fra 7. mars 1947 var han for en kortere periode ved det såksalte *[[Stacheldrahtseminar]] («piggtrådseminaret»)* i Chartres.

### Løslatelse, nok en arrestasjon
Etter løslatelsen i 1947 returnerte han til Fulda i den amerikanske okkupasjonssonen i Tyskland. Han ble nok en gang arrestert for krigsforbrytelser av den amerikanske hær i 1948, men anklagene ble henlagt i 1949 grunnet manglende bevis og etter at han avslørte sin involvering i 20. juli-komplottet. Han studerte teologi i ett år før han begynte å jobbe med ungdom.

### Misjonær i Japan og i India
Tidlig i 1954 dro Goldmann til Japan for å lede menigheten *St. Elisabeth* i det fattige Itabashi-distriktet i Tokyo. Mellom 1954 og 1961 begynte han fillepeller - han plukket opp filler og skrot for bearbeidelse og salg - for å opprettholde menigheten, men samlet til slutt inn nok penger til å etablere en stiftelse for utdanning. Han bygde to kirker, en rekke hus, sykehus, et feriesenter for familier og et samfunnshus. For sin innsats ble han i 1965 hedret av keiser Hirohito og forretningsmannen Tadashi Adachi med den høyeste utmerkelse som tildeles av staten for sosialt arbeid. I 1975 grunnla han *St. Gregor-instituttet for kirkemusikk og liturgi* i Tokyo. 

Han fortsatte sitt veldedige arbeid i Japan og utvidet dette til slutt også til India, og tilbrakte nesten 30 år med å arbeide med karmelittenes misjonsprovins i Kerala.

### Senere liv, død
Med dårlig helse, fremskyndet av en kronisk hjertesykdom, returnerte Goldmann til Tyskland i 1994, hvor han forble til sin død. 

Pater Gereon Goldmann døde den 26. juli 2003 i fransiskanerklosteret i Fulda, 86 år gammel. Han ble begravet der, på *Klosterfriedhof auf dem Frauenberg.*

## Selvbiografi
Hwns selvbiografi *Tödliche Schatten – tröstendes Licht* er oversatt til engelsk, fransk, spansk, polsk, kroatisk og slovakisk og ytterligere elleve språk.  
*  (This Autobiography was republished by Ignatius Press in 2000 with an appendix describing Goldmann's later work in Japan.)

## Litteratur
* Michael Mott: *Man nannte ihn „den Lumpensammler von Tokio“* / aus dem abenteuerlichen Leben des Karl Gereon Goldmann OFM (* 25. Oktober 1916 in Ziegenhain; † 26. Juli 2003 in Fulda) einem Franziskanerpater, der in Japan und Indien tätig war. Er war Mitglied der Waffen-SS und wurde später bekannt als der Lumpensammler von Tokio; in: Jahrbuch des Landkreises Fulda 2016/2017, 44. Jahrgang, s.45 bis 59 (mit 20 Bildvorlagen).
* «Porträt: Pater Gereon Goldmann – vom „Schiller“ über die Waffen-SS zum Missionar.»' I: E. Burckhard Schmitz: *Die Geschichte des Schiller-Gymnasiums Köln (1899–2015).* Schiller-Gymnasium, Köln 2015, s.67 (online, PDF; 11,2 MB).
* .

## Referanser